CELEX: 62017TA0344
Language: el
Date: 2022-03-30 00:00:00
Title: Υπόθεση T-344/17: Απόφαση του Γενικού Δικαστηρίου της 30ής Μαρτίου 2022 — Latam Airlines Group και Lan Cargo κατά Επιτροπής [Ανταγωνισμός – Συμπράξεις – Αγορά αεροπορικών μεταφορών φορτίου – Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας αεροπορικών μεταφορών μεταξύ της Κοινότητας και της Ελβετίας – Συντονισμός στοιχείων της τιμής των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή προμηθειών επί των προσθέτων τελών) – Ανταλλαγή πληροφοριών – Κατά τόπον αρμοδιότητα της Επιτροπής – Παραγραφή – Αρχή ne bis in idem – Αρχή της απαγορεύσεως των διακρίσεων – Δικαιώματα άμυνας – Κρατικός εξαναγκασμός – Ενιαία και διαρκής παράβαση – Ύψος προστίμου – Αξία των πωλήσεων – Σοβαρότητα της παραβάσεως – Ελαφρυντικές περιστάσεις – Ιδιαιτέρως περιορισμένη συμμετοχή – Αναλογικότητα – Πλήρης δικαιοδοσία]

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/32
            
         
      Απόφαση του Γενικού Δικαστηρίου της 30ής Μαρτίου 2022 — Latam Airlines Group και Lan Cargo κατά Επιτροπής
      (Υπόθεση T-344/17) (1)
      
      (Ανταγωνισμός - Συμπράξεις - Αγορά αεροπορικών μεταφορών φορτίου - Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας αεροπορικών μεταφορών μεταξύ της Κοινότητας και της Ελβετίας - Συντονισμός στοιχείων της τιμής των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή προμηθειών επί των προσθέτων τελών) - Ανταλλαγή πληροφοριών - Κατά τόπον αρμοδιότητα της Επιτροπής - Παραγραφή - Αρχή ne bis in idem - Αρχή της απαγορεύσεως των διακρίσεων - Δικαιώματα άμυνας - Κρατικός εξαναγκασμός - Ενιαία και διαρκής παράβαση - Ύψος προστίμου - Αξία των πωλήσεων - Σοβαρότητα της παραβάσεως - Ελαφρυντικές περιστάσεις - Ιδιαιτέρως περιορισμένη συμμετοχή - Αναλογικότητα - Πλήρης δικαιοδοσία)
      (2022/C 207/41)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Latam Airlines Group SA (Σαντιάγο, Χιλή), Lan Cargo SA (Σαντιάγο) (εκπρόσωποι: B. Hartnett, barrister, O. Geiss και W. Sparks, δικηγόροι)
      
         Καθής: Ευρωπαϊκή Επιτροπή (εκπρόσωποι: A. Dawes H. Leupold και G. Koleva, επικουρούμενοι από τον G. Peretz, QC)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2017) 1742 τελικό της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές (Υπόθεση AT.39258 — Αεροπορικές μεταφορές φορτίου) κατά το μέρος που αφορά τις προσφεύγουσες και, επικουρικώς, τη μείωση του προστίμου που τους επιβλήθηκε.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, παράγραφος 1, στοιχεία θʹ και ιʹ, παράγραφος 3, στοιχεία θʹ και ιʹ, και παράγραφος 4, στοιχεία θʹ και ιʹ, της αποφάσεως C(2017) 1742 τελικό της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις αεροπορικές μεταφορές (Υπόθεση AT.39258 — Αεροπορικές μεταφορές φορτίου).
               
            
                  2)
               
               
                  Ακυρώνει το άρθρο 1, παράγραφο 2, στοιχεία θʹ και ιʹ, της ανωτέρω αποφάσεως, κατά το μέρος που γίνεται δεκτό ότι η Latam Airlines Group SA και η Lan Cargo SA μετείχαν, αφενός, στα συστατικά στοιχεία της ενιαίας και διαρκούς παραβάσεως που ανάγονται στα πρόσθετα τέλη ασφαλείας και την άρνηση καταβολής προμηθειών και, αφετέρου, στο συστατικό στοιχείο της ενιαίας και διαρκούς παραβάσεως που ανάγεται στον επίναυλο καυσίμων πριν από την 22α Ιουλίου 2005.
               
            
                  3)
               
               
                  Ακυρώνει το άρθρο 3, στοιχείο θʹ, της ανωτέρω αποφάσεως.
               
            
                  4)
               
               
                  Καθορίζει το ύψος του βαρύνοντος αλληλεγγύως την Latam Airlines Group και την Lan Cargo προστίμου σε 2 244 000 ευρώ.
               
            
                  5)
               
               
                  Απορρίπτει την προσφυγή κατά τα λοιπά.
               
            
                  6)
               
               
                  Καταδικάζει την Ευρωπαϊκή Επιτροπή στα δικαστικά έξοδα.
               
            
         (1)  EE C 239 της 24.7.2017.